2020. gada 16. septembrī Rīkojums Nr. 506

Rīgā (prot. Nr. 54 1. §)

**Par finansējuma piešķiršanu Gulbenes novada domei**

1. Lai nodrošinātu zemes vienības (kadastra apzīmējums 5088 008 0363) un būves (kadastra apzīmējums 5088 008 0241 001) Gulbenes novadā, Stāmerienas pagastā, pielāgošanu Nacionālo bruņoto spēku vajadzībām, piešķirt Gulbenes novada domei no Aizsardzības ministrijas budžeta programmas 33.00.00 "Aizsardzības īpašumu pārvaldīšana" finansējumu 107 516 *euro* apmērā pielāgošanas darbu veikšanai, tai skaitā tehniskās dokumentācijas izstrādei.

2. Aizsardzības ministrijai noslēgt sadarbības līgumu ar Gulbenes novada domi par finansējuma piešķiršanu šā rīkojuma 1. punktā minētā uzdevuma izpildei. Līgumā paredzēt līdzekļu izlietojuma kontroli un noteikt, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga Gulbenes novada dome.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks